**10.11.2021**

Домашна работа бр.1

*Дизајн и архитектура на софтвер*

*Професор: Д-р Петре Ламески*

Опис на документот

Краток опис на избраната тема за проект по предметот, кои функционалности би биле опфатени и какви информации би можеле да добиете од престојната апликација

*Од членовите на тимот*

# 1. Опис на проектот

Живееме во време на високо развиена технологија и постојан пристап до Интернет, време кога само со еден клик ја имаш секоја посакувана информација на дланка. И покрај тоа, постојано се размислува на изнаоѓање на нови начини за тоа како уште повеќе да им се олесни животот на луѓето за најбрз и најефикасен пристап до потребните информации и други поволности на Интернет.

Нашата апликација конкретно е ориентирана кон медицински установи на територијата на Република Северна Македонија. Апликацијата има за цел да даде детален приказ на државните и приватните медицински установи. Во тој контекст, при внесување на даден град ќе се прикажат сите постоечки медицински лаборатории, болници, стоматолошки ординации и останати медицински и здравствени установи во тој град. При избор на било која од понудените, за соодветната установа ќе се прикажат локацијата (улица, приказ на мапа и навигација), работното време, рејтинг, телефонски број, линк до соодветна веб страна, ценовник, можност за закажување на онлајн термин, како и други останати поволности и информации важни за објектот, меѓу кои и дали установата нуди можност за Ковид-19 тестирање како една од најбараните услуги изминатиот период и воедно најприоритетна функционалност во нашата апликација. Исто така, пребарувањето покрај со внесување на град, може да се изврши со внесување на име на објект или категорија на медицинска установа. Оваа апликација би била достапна на сите веб прелистувачи, прилагодена за користење од секакви уреди, јасна и лесна за употреба за сите генерации.

Идејата на оваа апликација е значително да го олесни пристапот до услугите и информациите од областа на медицината и здравството, со тоа што корисниците ќе имаат можност да ги изберат најдобрите медицински установи според нивните побарувања.